| Biržuvėnų piliakalnis |
| --- |
| Gyvenvietė ir piliakalnis iš rytų pusės |
| 

Biržuvėnų piliakalnisBiržuvėnų piliakalnis

 |
| Koordinatės  | 

|  |
| --- |
| 55°53′26.8″ š. pl. 22°27′38.3″ r. ilg.﻿ / ﻿55.890778°š. pl. 22.460639°r. ilg.﻿ / 55.890778; 22.460639Koordinatės: 55°53′26.8″ š. pl. 22°27′38.3″ r. ilg.﻿ / ﻿55.890778°š. pl. 22.460639°r. ilg.﻿ / 55.890778; 22.460639 |

 |
| Vieta | Telšių rajonas |
| Seniūnija | Luokės seniūnija |
| Aukštis | 5 m |
| Plotas | 28 × 14 m |
| Naudotas | II tūkstantmečio pradžia |
| Registro Nr. | 24523: 3475, 24524 /A1372K: A1372K1, A1372K2 / AR1198 |

**Biržuvėnų piliakalnis su gyvenviete**, vadinamas *Koplyčkalniu, Bambizkalniu* (valstybės saugomas objektas: kodai:komplekso – 24523, piliakalnio – 3475, gyvenvietės – 24524; senas vertybės kodas –A1372K, senas kultūros paminklų sąrašo Nr. AR1198) – piliakalnis rytinėje Telšių rajono savivaldybės teritorijos dalyje, Biržuvėnuose, Luokės seniūnija. 

Pasiekiamas keliu Biržuvėnai – Baltininkai pavažiavus 300 m, yra dešinėje, į šiaurę.

Piliakalnis
-----------

Piliakalnio aikštelės pietinė dalis ir pylimas iš šiaurės rytų Piliakalnio aikštelės šiaurinė dalis iš pietų
Įrengtas Virvyčios dešiniajame krante. Šlaitai statūs, 5 m aukščio. Aikštelė keturkampė, pailga rytų – vakarų kryptimi, 28 × 14 m dydžio, kiek žemėjanti į vakarus. Iš šiaurės vakarų, šiaurės ir šiaurės rytų ją juosia 1-1,5 m aukščio, 9 m pločio pylimas, kurio 5 m aukščio išorinis šlaitas leidžiasi į 9 m pločio, 2 m gylio, 2 m pločio dugne griovį. Pietinė griovio dalis, kuria praeina senkelis, išlikusi, o rytinė – ariant užskleista, sunkiai pastebima.

Šiaurės vakarinė aikštelės dalis nuplauta Virvyčios. Aukščiausiame rytiniame aikštelės krašte ir pylime yra 10 × 10 m dydžio duobė, ženklinanti mūrinės Gorskių koplyčios, sugriautos per Pirmąjį pasaulinį karą, vietą. Piliakalnis dirvonuoja, šiaurinis šlaitas apaugęs lapuočiais medžiais.

Manoma, kad protestantiškosios reformacijos metais Gorskių koplyčios vietoje ant piliakalnio stovėjusi protestantų (evangelikų reformatų, kalvinų) bažnyčia. Kalvinai liaudyje buvo vadinami *bambizais*, todėl piliakalnis gavo *Bambizkalnio* vardą. 

Į pietus ir rytus, 1 ha plote yra papėdės gyvenvietė, kurioje rasta žiestos keramikos, puoštos bangelės ornamentu.

Tyrimai
-------

1964 m. žvalgė Lietuvos mokslų akademijos Istorijos institutas.

Piliakalnis datuojamas II tūkstantmečio pradžia.

Šaltiniai
---------

1. ↑  Lietuvos piliakalniai: Atlasas / sud. Z. Baubonis, G. Zabiela. - Vilnius: Krašto apsaugos ministerija, 2005. - P. 112, 113
2. ↑  Lietuvos TSR archeologijos atlasas. - Vilnius: Mintis, 1975. - T. 2.- P. 41 (Nr. 92)

* Lietuvos kultūros ir gamtos paminklų atlasas. - Vilnius, Enciklopedijų leidykla, 1991. – P. 50
* Lietuvos TSR kultūros paminklų sąrašas. - Vilnius, 1973. – P. 189
* Petras Tarasenka. Lietuvos archeologijos medžiaga. - Kaunas, 1928. - P. 107

Nuorodos
--------

* Kultūros vertybių registras: Biržuvėnų piliakalnis su gyvenviete, Telšių r. sav. Biržuvėnų k. (Luokės sen.)[neveikianti nuoroda]
* Kultūros vertybių registras: Piliakalnis vad. Koplyčkalniu, Bambizkalniu, Telšių r. sav. Biržuvėnų k. (Luokės sen.)[neveikianti nuoroda]
* Kultūros vertybių registras: Gyvenvietė, Telšių r. sav. Biržuvėnų k. (Luokės sen.)[neveikianti nuoroda]
* Lietuvos piliakalniai

|  |
| --- |
| Aplinkiniai piliakalniai |
|  | Kalnėnų piliakalnis 17 km  Skurvydiškės piliakalnis 15 km | Daubarių piliakalnis 40 km | Papilės piliakalnis 18 km  Buišų piliakalnis 12 km |  |
| Lauko Sodos piliakalnis 13 km  Getautės piliakalnis 9 km |  | Pašatrijos piliakalnis 6 km  Kalniškių piliakalnis (Šaukėnai) 25 km |
| Sėbų piliakalnis 6 km  Vembūtų piliakalnis 19 km | Miksodžio piliakalnis 10 km  Sprūdės piliakalnis 11 km | Papilalio piliakalnis 10 km  Kalniškių piliakalnis (Vaiguva) 18 km |